अधिवेशनाच्या आधी पूजा चव्हाण मृत्यू प्रकरणी माजी मंत्री आणि शिवसेना नेते संजय राठोड यांच्यावर गंभीर आरोप झाले. त्यांच्या 'ऑडियो क्लिप' समोर आल्या. त्यावेळी विरोधी पक्षाने संजय राठोड यांचा राजीनामा घेतल्याशिवाय अधिवेशन चालू देणार नाही अशी भूमिका घेतली. 

अधिवेशनाच्या पूर्वसंध्येला मुख्यमंत्री उद्धव ठाकरे यांनी संजय राठोड यांचा राजीनामा घेतला आणि विरोधक अधिवेशनात आक्रमक होणार असल्याचं त्याचवेळी स्पष्ट झालं. 

कामकाज बंद न पाडता चर्चा करून सरकारला धारेवर धरण्याची विरोधी पक्ष असलेल्या भाजपची रणनीती पहिल्या दिवसापासून ते अर्थसंकल्पाच्या शेवटच्या दिवसापर्यंत दिसून आली. 

राज्यपालांच्या अभिभाषणावर चर्चा, रोजची प्रश्नोत्तरे आणि कायदा सुव्यवस्थेची चर्चा यावर विरोधी पक्षाने सभागृहात विविध पुरावे दाखवून सरकारला प्रश्न विचारले. यावेळी सत्ताधारी पक्षाचा बचावात्मक पवित्रा दिसून आला. 

मनसुख हिरेन प्रकरणातल्या सचिन वाझेंच्या भूमिकेचा मुद्दा अधिवेशनात वादळी ठरला.

उद्योगपती मुकेश अंबानींच्या घराबाहेर सापडलेल्या स्फोटक प्रकरणातील मनसुख हिरेन मृत्यूबाबत पोलीस अधिकारी सचिन वाझे यांच्यावर गंभीर आरोप विरोध... आणखी 4000 वर्णांसाठी लेख सुरू ठेवा:
ी पक्षाने केले. हा मुद्दा अधिवेशनाच्या केंद्रस्थानी राहिला. 

कोणते निर्णय घ्यायला भाग पाडलं?

टीका आणि आरोप- प्रत्यारोप?

विरोधी पक्षाचे नेते देवेंद्र फडणवीस आणि सुधीर मुनगंटीवार यांनी मुख्यमंत्र्यांना हिंदुत्व, कायदा आणि सुव्यवस्था, भ्रष्टाचार अशा अनेक मुद्यांवर महाविकास आघाडीच्या मंत्र्यांना लक्ष केलं.

त्यावर मुख्यमंत्र्यांनी उत्तर देताना विरोधकांवर तोफ डागली. "कोरोना हा व्हायरस आहे तो म्हणतोय मी पुन्हा येईन मी पुन्हा येईन. तो पुन्हा आला" असं म्हणत फडणवीसांना टोला लगावला. "बाबरी पाडली तेव्हा येरे गबाळे पळून गेले. तुम्ही आम्हाला काय हिंदुत्व शिकवणार"? असा सवाल केला. 

त्याचबरोबर "बंद दाराआड शब्द फिरवल्याचा त्यांनी पुर्नउच्चार केला." त्यानंतर विरोधी पक्षनेते देवेंद्र फडणवीस यांनी मुख्यमंत्री उद्धव ठाकरे यांनी सभेतलं भाषण सभागृहात केल्याची टीका केली. त्यावर फडणवीस यांनी "आम्ही गेलो होतो बाबरी पाडायला तेव्हा हे घरी बसले होते," असं प्रत्युत्तर दिलं. 

अंबानी यांच्या घरासमोर सापडलेल्या स्फोटक प्रकरणी विरोधी पक्षनेते देवेंद्र फडणवीस यांनी शिवसेनेच्या जवळचे असलेले पोलीस अधिकारी सचिन वाझे यांच्यावर गंभीर आरोप केले. या प्रकरणातील महत्वाचा दुवा मानले जाणारे मनसुख हिरेन यांच्या मृत्यूमागे सचिन वाझेंची भूमिका संशयास्पद असून त्यांना अटक करण्याची मागणी फडणवीस यांनी केली. 

त्या आरोपांना प्रत्युत्तर देण्यासाठी सरकारने खासदार मोहन डेलकर आत्महत्या प्रकरण, अन्वय नाईक आत्महत्या प्रकरणावर सभागृहात वक्तव्य केली. आम्हीही मोहन डेलकरांच्या आत्महत्यावेळी लिहीलेल्या चिठ्ठीत ज्यांची नावं आहेत त्यावर कडक कारवाई करणार असल्याचं सांगितलं. 

त्याचबरोबर "अन्वय नाईक प्रकरणाची चौकशी फडणवीस मुख्यमंत्री असताना दाबली," असं वक्तव्य गृहमंत्री अनिल देशमुख यांनी केले. त्यावर फडणवीस यांनी गृहमंत्र्यांवर हक्कभंग आणला.

8 मार्चला अर्थमंत्री अजित पवार यांनी अर्थसंकल्प मांडला. त्यातले काही प्रकल्प हे भाजपच्या काळातले आहेत. त्याचबरोबर हिंदुत्वाच्या मुद्यासाठी मंदिरांकरता पैसे दिले. त्याचबरोबर हा अर्थसंकल्प राज्याचा की मुंबईचा? अशी टीका विरोधकांनी केली. त्यावर अर्थमंत्री अजित पवार यांनी मोठी तूट असताना अनेक नव्या योजना आणल्याचं म्हटलं आहे.

विरोधक ठरले सरस?

कोरोना काळातलं महाविकास आघाडी सरकारचं हे पहीलं मोठं अधिवेशन होतं. 

जेष्ठ पत्रकार दीपक भातुसे...